Sergejus Sirotkinas

Sergejus Sirotkinas (, g. 1995 m. rugpjūčio 27 d.) – buvęs Formulės 1 lenktynininkas iš Rusijos, 2018 m. atstovavęs Williams ekipai.

Karjera 

Savo lenktynininko karjerą rusas pradėjo 2008 m. kartingų lenktynėse.

2010 m. S. Sirotkinas debiutavo Formula Abarth čempionate, kuriame 2011 m. tapo čempionu.

Vėliau rusas dalyvavo Formula Renault 3.5, GP2, Italijos Formulės 3, FIA Formulės 2 čempionatuose ir 2017 m. 24 valandų Le Mano lenktynėse.

2015 ir 2016 m. S. Sirotkinas GP2 pirmenybėse liko 3 vietoje.

2014 m. rusas tapo Sauber komandos bandytoju, 2016 m. šią rolę jis užėmė Renault F1 komandoje, o kitais metais jis buvo rezerviniu šios komandos lenktynininku.

2018 m. sausio 16 d. Williams pranešė, kad S. Sirotkinas taps jų naujuoju lenktynininku, kuris pakeis Felipe Massa.

Šaltiniai

Nuorodos 
 Oficiali lenktynininko svetainė 

Formulės 1 pilotai
Rusijos lenktynininkai